Áno môže. Ak je kontrolou, revíziou alebo technickou inšpekciou preukázané, že prevádzka výťahu nie je bezpečná, musí sa odstaviť. Zvyčajne sa tak stáva, ak vlastníci bytov dlhodobo odmietajú uvoľniť finančné prostriedky na riadny servis a opravy. Správca môže bez súhlasu vlastníkov použiť ich finančné prostriedky iba v prípade, že technické zariadenie ohrozuje majetok alebo zdravie. Ak už je v havarijnom stave, vlastníci musia rátať s väčšou investíciou a tú bytový dom nemusí mať na účte. Odstávka výťahu je v takom prípade nutným a najlepším riešením.